CELEX: 62007CA0068
Language: sk
Date: 2007-11-29 00:00:00
Title: Vec C-68/07: Rozsudok Súdneho dvora (tretia komora) z  29. novembra 2007 (návrh na začatie prejudiciálneho konania, ktorý podal Högsta domstolen – Švédsko) – Kerstin Sundelind Lopez/Miguel Enrique Lopez Lizazo (Nariadenie (ES) č. 2201/2003 — Články 3, 6 a 7 — Súdna právomoc — Uznávanie a výkon rozsudkov v manželských veciach a vo veciach rodičovských práv a povinností — Právomoc v rozvodových veciach — Žalovaný, ktorý je štátnym príslušníkom a rezidentom tretej krajiny — Vnútroštátne pravidlá o právomoci stanovené pre for exorbitant)

26.1.2008   
            
            
               SK
            
            
               Úradný vestník Európskej únie
            
            
               C 22/15
            
         Rozsudok Súdneho dvora (tretia komora) z 29. novembra 2007 (návrh na začatie prejudiciálneho konania, ktorý podal Högsta domstolen – Švédsko) – Kerstin Sundelind Lopez/Miguel Enrique Lopez Lizazo
   (Vec C-68/07) (1)
   
   (Nariadenie (ES) č. 2201/2003 - Články 3, 6 a 7 - Súdna právomoc - Uznávanie a výkon rozsudkov v manželských veciach a vo veciach rodičovských práv a povinností - Právomoc v rozvodových veciach - Žalovaný, ktorý je štátnym príslušníkom a rezidentom tretej krajiny - Vnútroštátne pravidlá o právomoci stanovené pre for exorbitant)
   (2008/C 22/29)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Högsta domstolen
   Účastníci konania pred vnútroštátnym súdom
   
      Žalobkyňa: Kerstin Sundelind Lopez
   
      Žalovaný: Miguel Enrique Lopez Lizazo
   Predmet veci
   Návrh na začatie prejudiciálneho konania – Högsta domstolen – Výklad článkov 3, 6 a 7 nariadenia Rady (ES) č. 2201/2003 z 27. novembra 2003 o súdnej právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, s. 1; Mim. vyd. 19/006, s. 243) – Právomoc v rozvodových veciach, ak žalovaný nemá bydlisko na území členského štátu a ani nie je občanom členského štátu
   Výrok rozsudku
   Články 6 a 7 nariadenia Rady (ES) č. 2201/2003 z 27. novembra 2003 o súdnej právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000, zmeneného a doplneného nariadením Rady (ES) č. 2116/2004 z 2. decembra 2004 pokiaľ ide o zmluvy so Svätou stolicou, sa majú vykladať v tom zmysle, že ak v rámci rozvodového konania nemá odporca svoj obvyklý pobyt v členskom štáte a nie je štátnym príslušníkom členského štátu, nemôžu súdy členského štátu založiť svoju právomoc rozhodnúť v tomto konaní na svojom vnútroštátnom práve, ak podľa článku 3 tohto nariadenia majú právomoc súdy iného členského štátu.
   
      (1)  Ú. v. EÚ C 82, 14.4.2007.